Seeria (muusika)

Seeria (inglise keeles series) on muusikalise parameetri väärtuste hulk.

Seriaalse meetodi varasemas, dodekafoonia faasis kasutati seeria tähenduses mõistet 'rida' (inglise keeles row, tone row; saksa keeles Reihe, Tonreihe) ehk 'kaksteisthelirida', millega tähistati kaheteistkümne võrdtempereeritud 12-helisüsteemis heliklassi järjestatud hulka.

Tänapäeval eeldab seriaalne meetud lisaks helikõrgusele mistahes muusikalise parameetri, näiteks helivältuse, helikestuse, dünaamika, tämbri jne väärtuste seeriate loomist.

Tänapäeval on laienenud ka seeria mõiste. Muusikalise hulgateooria mõjutusel hõlmab seeria mõiste tänapäeval nii muusikaliste elementide järjestamata hulka ehk 'rühma' või 'kogumit' (inglise keeles set) kui ka järjestatud hulka ehk 'rida' (inglise keeles row). 

Seeria mõiste võeti kasutusele seoses seriaalse meetodi väljakujunemisega 1940–1950-ndatel.

Vaata ka 
Seriaalne meetod
Serialism
Dodekafoonia
Hulk (muusika)

Muusikateooria